रोहतक. महिला दिवस की पूर्व संध्या पर बेटी बचाओ अभियान की ओर से कश्मीर से लेकर कन्याकुमारी तक कन्या भ्रूण हत्या व महिला अधिकारों को लेकर जनआंदोलन खड़ा करने का फैसला लिया गया। 13 मार्च 2018 से बेटी बचाओ जन चेतना यात्रा निकाली जाएगी। 13 अप्रैल को समापन अवसर तक यात्रा 13 राज्यों से होकर गुजरेगी, जहां 300 नुक्कड़ व जनसभाएं और संबंधित राज्य की भाषाओं में गीत-कविता, नाटक, दीवारों पर नारे लिखने और पंपलेट के जरिए मैसेज देते हुए 1 लाख देशवासियों को मिशन से जोड़ने का लक्ष्य रखा गया है। साथ ही हर राज्य में मानिटरिंग व फीडबैक यूनिट तैयार की जाएगी, जो भविष्य में अभियान से संबंधित हर गतिविधि का लेखा-जोखा रखेगी। महिला दिवस की पूर्व संध्या पर बेटी बचाओ अभियान की ओर से यह ऐलान किया गया। इन मुद्दों पर आंदोलन चला रही आर्य बहनें पूनम व प्रवेश 12 वर्ष में 3 हजार शिविर लगाकर अब तक करीब 6 लाख बेटियों को आत्मरक्षा का प्रशिक्षण दे चुकी हैं। इनमें से 100 मास्टर ट्रेनर भी हैं।
बेटी बचाओ अभियान की राष्ट्रीय अध्यक्ष पूनम आर्य की अध्यक्षता व सार्वदेशिक आर्य प्रतिनिधि सभा नई दिल्ली के प्रधान स्वामी आर्यवेश के सानिध्य में मंगलवार को मिशन की कार्ययोजना तैयार की गई, जिसकी शुरुआत स्वामी इंद्रवेश आर्य के जन्मदिन 13 मार्च 2018 के मौके पर बेटी बचाअो जन चेतना यात्रा के शुभारंभ से होगी।
बेटी को मरवाआेगे तो बहू कहां से लाओगे नारे को बदलना होगा
बेटी को मरवाआेगे तो बहू कहां से लाओगे जैसे दोहरी मानसिकता के नारों से समाज को मुक्त कराना है। बेटियां वंश चलाने की मशीन भर नहीं हैं। उसेे अपना कालजयी अस्तित्व पहचानना होगा। यात्रा का उद्देश्य बेटी बचाओ अभियान को देश के सभी प्रांतों तक पहुंचाना है।- प्रवेश आर्या, राष्ट्रीय संयोजक, बेटी बचाओ अभियान
hin_Deva hin_Deva hin_Deva hin_Deva